Nachdem mir eusi Bäsechammere  (winzigs Hotelzimmer) bezoge gha händ, händ mir eus uf de Wäg überd Brooklynbridge gmacht. Z Fuess händ mir eus Manhattan gnöchered und s erst Mal die beidruckend Skyline bewunderet! Nach de Brugg sind mir wiiter Richtig Südspitze (Battery Park). Uf em Weg det ane hämmer mir d Fähre nach Staten Island übere bestiege. Uf dere Fahrt händ mir eis Föteli nach em andere vo de Freiheitsstatue und em Wulchekratzerparadies gschosse. De Abschluss vom erste Tag im Big Apple, isch de eher melancholisch Bsuech vo Ground  Zero gsi.